લાલકૃષ્ણ અડવાણીએ સિમલામાં ગુરૂવારે કહ્યું હતું કે યૂપીએ સરકારના શાસન દરમિયાન કૌંભાડોના કારણે દેશની છાપ બગડી છે. અરૂણ જેટલીએ કુલ્લૂમાં એક ચૂંટણી રેલી દરમિયાન કેન્દ્ર સરકાર પર આકરા પ્રહારો કર્યા હતા. બીજી તરફ સિમલામાં કોંગ્રેસ નેતા અને હિમાચલના પૂર્વ મુખ્યમંત્રી વીરભદ્ર સિંહે ભાજપની ધૂમલ સરકારને કોસી હતી. વીરભદ્રએ કહ્યું હતું કે ભાજપ સરકારના પાંચ વર્ષના શાસન દરમિયાન હિમાચલનો વિકાસ અટકી ગયો છે.